Document ID: /roh_data/filtered/fineweb-2-filterrobots_roh.jsonl.gz/62336

victoria encunter tavanasa
Il giug a Mutteins encunter Tavanasa ei mintga onn ina sfida. Cun ina buna prestaziun eis ei adina pusseivel da prender a casa ils treis puncts encunter Tavanasa. Deplorablamein reussescha ei buca mintga onn da mussar ina buna prestaziun.
Punct allas 19.30 uras arva igl arbiter il derbi tradiziunal. Gia naven dall'entschatta vul il CB far squetsch. Aschia vegn Trun gia baul el giug tier bunas occasiuns. Las empremas 20 minutas vegn il CB denton buca nezegiar las bunas schanzas. Allura va ei denton spert e gia suenter 40 minutas meina il CB Trun/Rabius cun 4-0. Enteifer vegn minutas settan il Davide ed il Kevin in gol. Plinavon setta il Serafin dus gols.
Cun igl avantatg va l'equipa a pausa. Suenter pausa vegn il CB buca da mussar in bien giug. Displascheivlamein setta il CB malgrad las schanzas negins ulteriurs gols. Da l'autra vart setta Tavanasa denton era negins gols.
Ils treis puncts pren il CB bugen cun a casa. Tuttina drova ei ina megliera prestaziun gievgia el derbi encunter Sedrun. Il CB selegra sil proxim derbi e spera che biars fans vegnien gievgia a sustener l'equipa.